Kwabena Mintah Akandoh

Kwame Mintah Akandoh (wɔwoo no Obiradzi 19, 1980) yɛ Ghana amanyɛnyi na mbrahyɛbaguanyi wɔ Mbrahyɛbagua a otsia Anan no wɔ Kwasafoman a ɔtɔdo anan no mu a ogyinaa Western North Mpasuar no anan mu wɔ National Democratic Congress tsikitsi do. Ɔmanpanyin Dramani Mahama na ɔpaaw no dɛ Ɔsoafo ma Ayarhwɛ.

 ƆBRA AHYƐSE NA NWOMASUA 
Wɔwoo Akandoh Obiradzi 19, 1980. Ofi Sefwi Antobia, kurow bi a ɔwɔ Atɔe Etsifi Mantɔw mu wɔ Ghana. Onyaa ne Bachelor of Science wɔ Akontaabu na Nkontaabu (Bachelor of Science in Statistics and Mathematical) wɔ Oguaa Suapɔn mu wɔ afe 2007 mu.[1][4][5] Ɔsanso wɔ Bachelor of Law degree (LL.B) wɔ Mountcrest University College na Masters of Law Degree (LL.M) wɔ Natural Resources Law mu wɔ Ghana Suapɔn mu. 

 EDWUMA 
Ansaana Akandoh rokɔ amambusɛm mu no, nna ɔyɛ ɔkwankyerɛfo boafo a ɔhwɛ "National Voluntary Programme of National Service Scheme" do wɔ ne Dwumadzibea Tsir a ɔwɔ Nkran. 

  AMANYƐSƐM 
Akandoh kɔr mbrahyɛbagua mu wɔ Sanda 7, 2013 a nna ogyinaa Juanoso Mpasuar ananmu wɔ National Democratic Congress tsikitsi do. Wɔpaaw no dɛ ombegyina Mpasuar no ananmu wɔ Mbrahyɛbagua a Ɔtɔ  do Esuon, Awɔtwe na Akrɔn a ɔwɔ Ghana Aman a Ɔtɔ do Anan no mu. 

 2016 abatow 
Akandoh dze National Democratic Congress tsikitsi sii akan wɔ Juanoso mantamu wɔ afe 2016 Ghana amansan abatow no mu na odzii nkonyim wɔ abatow 17,233 a ogyina hɔ ma abatow no nyinaa mu 51.91%. Wɔpaaw no sen Martha Kwayie Manu a ofi New Patriotic Party, Stephen Mintah Cletron a ofi NDP, Oppong Ernestina a ofi Convention People’s Party na Abdul-Karim Ibraimah Ibrahim a ofi PNC. Wonyaa abatow 15,604, abatow 164, abatow 111 na abatow 87, a ɔno nye abatow no nyinaa mu 47.00%, 0.49%, 0.33% na 0.26% yɛ pɛr. 

Wɔsanee paaw Akandoh dɛ mbrahyɛbaguanyi maa Juanoso mantamu no wɔ National Democratic Congress tsikitsi do wɔ afe 2020 Ghana amansan abatow no mu a nna abatow 22, 304 na ogyina hɔ ma abatow nyinaa mu 53.10%. Odzii nkonyim wɔ abatow no mu wɔ Martha Kwayie Manu a ofi New Patriotic Party a onyaa abatow 19, 199 a ɔno nye 45.70% yɛ pɛr, mbrahyɛbagua mu kandzifo maa GUM Teye Nicholas nyaa abatow 341 a ogyina hɔ ma 0.81%, Elijah Appiah Frimpong a ofi PNC nyaa abatow 94 a ogyina hɔ ma 0.22% na mbrahyɛbagua kandzifo maa Nhyiamu no People's Party Oppong Ernestina nyaa abatow 69, a ɔyɛ 0.16% wɔ abatow no nyinaa mu. 

 2024 abatow mu 
Wɔsan paaw Akandoh dɛ mbrahyɛbaguanyi ma Juanoso Mpasuar wɔ National Democratic Congress NDC tsikitsi do wɔ Mumu 2024 mbrahyɛbagua abatow no mu a nna abatow 20,724 gyina hɔ ma 52.48% sen Alex Apaabeng a ofi NPP no abatow 18,672 a ogyina hɔ ma 47.29% na CPP kandzifo Oppong Ernestina a ogyinaa hɔ maa abatow 92 0.23% na ɔwɔ hɔ. 

  ANKORANKOR ASETSENA 
Akandoh awar a ɔwɔ mba beenum. Ɔkyerɛ dɛ ɔyɛ Kristonyi na ɔka Anglikan asɔr no ho. Akandoh nyaa akwanhyia wɔ Nyinahin-Kumasi kwan do wɔ Asante Mantɔw mu wɔ Ghana, Kwesida, Ayɛwoho 29, 2023, ber a ne kar ne Sprinter bi bɔɔ mu.